২০১৮ সালটা একেবারে মন্দ নয় বাংলাদেশের ফুটবলের জন্য। জাতীয় দল মার্চ মাসে লাওসের ভিয়েনতিয়েনে স্বাগতিক দলের সঙ্গে ২-২ গোলে ড্র করেছিল। সেটি ছিল ১৭ মাস পর বাংলাদেশের প্রথম আন্তর্জাতিক ম্যাচ। আগস্টে জাকার্তা এশিয়ান গেমসে জাতীয় দল না খেললেও অনূর্ধ্ব-২৩ দল কাতারকে ১-০ গোলে হারিয়ে আর থাইল্যান্ডের বিপক্ষে ১-১ গোলে ড্র করে ইতিহাসে প্রথমবারের মতো দ্বিতীয় রাউন্ডে উঠে গিয়েছিল। যদিও এশিয়াডের ফল ফিফা র‍্যাঙ্কিংয়ে কোনো প্রভাব রাখে না।